# Fitotoxina

Fitotoxina és qualsevol substància natural produïda per una planta que resulta tòxica o bé una substància que és tòxica per a una planta Moltes substàncies produïdes per les plantes són metabòlits secundaris i són subproductes de processos fisiològics principals. Alguns exemples de fitotoxines són alcaloides, terpens, fenòlics, herbicides i substàncies produïdes per bacteris.
Un grau de toxicitat elevat pot comportar la mort de la planta i pot ser emprat com herbicida. .
L'al·lelopatia o acció de competència entre plantes es presenta sovint com una forma de toxicitat.

## Factors que afecten la fitotoxicitat

* Espècie o varietat: alguns productes són fitotòxics en una espècie i innocus amb una altra. Fins i tot en varietats d'una mateixa espècie especialment en el cas dels fruiters
* Edat de la planta: sovint les plantes joves són més sensibles, ja que no han desenvolupat, per exemple la cutícula protectora
* Estat sanitari i nutritiu de la planta.
* Moment vegetatiu: És freqüent que la màxima sensibilitat estigui durant la floració i la mínima durant la parada hivernal.

## Toxines produïdes per les plantes
### Alcaloides

Els alcaloides deriven d'aminoàcids i tenen nitrogen. Interfereixen amb components del sistema nerviós afectant el transport de membrana, la síntesi de proteïnes i l'activitat dels enzins. Generalment tenen gust amarg (cafeïna, nicotina, cocaïna, morfina, efedrina).

### Terpens

Es fan de lípids Sovint acaben en -ol (mentol) i fan la majoria dels olis essencials.
* Els monoterpens es troben en les gimnospermes
* Els sesquiterpens es troben en els pèls glandulars o en pigments subdèrmics.
* Els diterpens es troben en la resina com per exemple el Taxol, que es fa servir contra el càncer.
* Els triterpens mimetitzen l'hormona de la muda dels insectes ecdisona, i n'interrompen la muda i desenvolupament. Es troben sovint en els fruits cítrics.
* Els glucòsids estan fets d'un o més sucres combinats amb aglicona, en moltes plantes hi ha glucòsids cianogènics com en les cireres, pomes i prunes. Les saponines formen complexos amb els esterols i interfereixen en la sava captació.

### Fenols

Els fenols estan fets d'un grup hidroxil lligat amb un hidrocarboni aromàtic. La Furanocoumarina és un fenòlic no tòxic fins que s'activa amab la llum i bloqueja la transcripció i reparació de l'ADN. Els tanins i la lignina són també són fenòlics.

## Substàncies tòxiques per les plantes
### Herbicides

Interfereixen en el creixement i sovint imiten fitohormones.

### Fitotoxines bacterianes

* Tabtoxina produïda per Pseudomonas tabaci causa concentracions tòxiques d'amoni i clorosi.
* Glucopèptids produïts per bacteris.
* Faseotoxines produïdes per Pseudomonas phaseolicola i Pseudomonas glycinea poden causar acumulacions de midó en les plantes i n'afecten el creixement.
* Rhizobiotoxina produïda per Rhizobium japonicum causa nòduls en les arrels de la soia i clorosi.

## Vegeu també

* Fitotoxicitat

## Referències

* ↑ "Science Encyclopedia:Biochemistry" http://science.jrank.org/pages/39180/phytotoxin.html 2010/4/5.
* ↑ Raven, Peter H,Ray F. Evert, Susan E. Eichhorn: "Biology of Plants", pages 27-33.
* ↑ Zeiger, L. Taiz: "Plant Physiology: Plant Defenses" pages 349-376.
* ↑ Plant Sciences "Poisonous Plants". pages 170-175.
* ↑ Strobel,Gary A. 1977. Annual Review Microbiology "Bacterial Phytotoxins. 31:205-224